alexandrainst/scandi-wiki huggingface dataset:
Tuva Gry Øyan

Tuva Gry Øyan (født 16. september 1949, død 4. november 2013) var en norsk journalist, i 1970-årene en sentral aktivist på norsk venstreside.

Øyan var med i den norske ml-bevegelsen, og satt som leder for Rød front-styret som ble valgt i Det Norske Studentersamfund i 1975, i en tid da de røde fullstendig dominerte i DNS.

På slutten av 1970-tallet begynte hun som journalist i AKP(m-l)s avis Klassekampen, der hun arbeidet i utenriksredaksjonen. I 1980 dekket hun blant annet de polske arbeidernes opprør på Leninverftet i Gdańsk - og endte opp med å holde appell for de aksjonerende verftsarbeiderne.

Siden arbeidet hun for Amnesty og Fri Fagbevegelse, før hun i 1992 begynte i Arbeiderbladet / Dagsavisen. Der var hun fram til 1998.

Etter århundreskiftet arbeidet hun som frilansskribent, og var spesielt opptatt av Oslo østkants lokalhistorie. Hun skrev blant annet jubileumsboken til Rodeløkkens kolonihagers hundreårsjubileum.

Bibliografi 
 Oppvekst under okkupasjon : erindringer fra barne- og ungdomsår på Grünerløkka 1940-45 (2003)
 Bureisere midt i byen : Rodeløkkens kolonihager 1907-2007 (2007)

Referanser 

Formenn av Det Norske Studentersamfund
Journalister i Klassekampen
Journalister i Dagsavisen eller forløpere
Mauricio Pochettino

Mauricio Roberto Pochettino Trossero (født 2. mars 1972) er en argentinsk fotballtrener og tidligere fotballspiller.

Han var profesjonell fotballspiller i 17 år, 10 av disse i RCD Espanyol i La Liga. Han spilte også for Paris Saint-Germain FC og FC Girondins de Bordeaux.

I 2009 overtok han som manager for Espanyol, og i 2013 ble han manager for Southampton. Han tok over som manager for Tottenham 27. mai 2014. 19. november 2019 fikk han sparken som manager i Tottenham, da José Mourinho tok over for ham.

Han var hovedtrener for den franske klubben Paris Saint-Germain FC fra 2021 til 2022.

Referanser

Eksterne lenker 
 
 
 

Argentinske fotballspillere
Argentinske fotballtrenere
Spillere i Fotball-VM 2002
Fotballspillere for Newell's Old Boys
Fotballspillere for RCD Espanyol
Fotballspillere for Paris Saint-Germain FC
Fotballspillere for FC Girondins de Bordeaux
Fotballtrenere for RCD Espanyol
Fotballtrenere for Southampton FC
Fotballtrenere for Tottenham Hotspur FC
Fotballtrenere for Paris Saint-Germain FC
Personer fra provinsen Santa Fe
Ela (elv)

Ela er en liten elv med utspring i nordenden av Elvannet nær grensa mellom Nittedal og Oslo kommuner. Elva renner nordøstover, og etter samløp med andre bekker nedenfor Bakken, renner elva rolig gjennom et område med rik sumpskog. Elva munner ut i Hakadalselva ved Elnes.

Se også 
 Liste over elver i Akershus

Referanser 

Elver i Nittedal
Nitelvvassdraget
Nordmarka
Filosofiåret 1866

Filosofiåret 1866 er en oversikt over hendelser, utgivelser og personer med tilknytning til filosofi i 1866.

Hendelser

Publiseringer

Fødsler 

31. januar – Lev Sjestov, russisk filosof (død 1938)
16. februar – Vjatjeslav Ivanov, russisk poet, filosof, dramatiker og oversetter (død 1949)
25. februar – Benedetto Croce, italiensk filosof, historiker og politiker (død 1952)
11. mars – Charles Andler, fransk germanist og filosof (død 1933)
9. juni – Felix Ortt, nederlandsk forfatter, filosof og anarkist (død 1959)
3. september - John Ellis McTaggart, engelsk filosof (død 1925)
20. oktober - Kazimierz Twardowski, polsk filosof og logiker (død 1938)
Mnachem Risikoff, hviterussisk filosof og mystiker (død 1960)

Dødsfall 
16. januar - Phineas Quimby, filosof fra USA (født 1802)
6. mars 
Ignaz Paul Vitalis Troxler, sveitsisk lege, politiker og filosof (født 1780)
William Whewell, engelsk naturviter, filosof og vitenskapshistoriker (født 1794)
17. mars - Menachem Mendel Schneersohn, russisk filosof, mystiker og teolog (født 1789)
22. mars – Christopher Jacob Boström, svensk filosof (født 1797)
21. mai – François Bourgade, fransk prest, misjonær og filosof (født 1806)
19. september - Christian Hermann Weisse, tysk filosof og teolog (født 1801)

Referanser
Apollon (forskningsmagasin)

Apollon er et populærvitenskapelig magasin utgitt av Universitetet i Oslo. Magasinet har vært utgitt på papir siden 1991 og på nett siden 1994. De fleste artiklene er skrevet av forskningsjournalister, mens bokanmeldelsene som regel skrevet av vitenskapelig ansatte. 

Formålet med publikasjonen er at den «skal utbre kunnskap om forskningsvirksomheten ved Universitetet i Oslo, med særlig vekt på grunnforskningen. Magasinet skal gjenspeile kvaliteten og bredden av forskningsaktiviteten ved Universitetet i Oslo, og samtidig bidra til og åpne for debatt om forskningen og dens resultater»

Apollon følger redaktørplakaten og ledes av et eget styre. Ansvarlig redaktør er Trine Nickelsen. 

Artikler fra Apollon syndikeres til forskning.no.

Forskerportretter i Apollon

Referanser

Eksterne lenker 

 Tidsskriftets nettsted

Norske tidsskrifter
Forskningsformidling
Publikasjoner etablert i 1991
Forskningsjournalistikk
Erlend Johannesen

Erlend Eikesdal Johannesen (født 16. januar 1983) fra Levanger har drevet barnehjemmet Streetlight i Tacloban på Filippinene siden 2005 og drev redningsarbeide under tyfonen Haiyan i 2013.

Johannesen ble «Årets trønder 2013» (kåret av Adresseavisen og NRK i samarbeid) og «Årets navn 2013» i Nord-Trøndelag (kåret av Trønder-Avisa). Han var også nominert til «Årets navn 2013» i Dagbladet og VG og til «Årets trønder» i 2007 og 2008.

Referanser

Eksterne lenker 

 Streetlights hjemmeside
 Streetlight på Facebook

Norske filantroper
Personer fra Levanger kommune
Fødsler i 1983
Kurér forlag

Kurér forlag er et norsk uavhengig forlag for skjønnlitteratur og sakprosa, stiftet sommeren 2010. Forlaget eies og drives av Tarje Holtvedt og Torbjørn Ekelund.

Eksterne lenker
 Forlagets hjemmeside

Norske forlag
Forlag etablert i 2010
Baldersheimtunnelen

Baldersheimtunnelen er en veitunnel i Bjørnafjorden kommune i Vestland fylke. Den er 60 meter lang og utgjør en del av fylkesvei 121.

Se også 

Veitunneler i Norge
Undersjøiske veitunneler i Norge

Referanser

Eksterne lenker 
 Baldersheimtunnelen på Google StreetView

Veitunneler i Vestland
Veier i Bjørnafjorden
Tunneler åpnet i 1969
Tveittunnelen

Tveittunnelen er en veitunnel i Bjørnafjorden kommune i Vestland fylke. Den er 67 meter lang og utgjør en del av fylkesvei 121.

Se også 
Veitunneler i Norge

Referanser

Eksterne lenker 
 Tveittunnelen på Google StreetView

Veitunneler i Vestland
Veier i Bjørnafjorden
Tunneler åpnet i 1969
Grunnasund bru

Grunnasund bru er en kassebro som går over Grunnasundet i Fusa i Hordaland. Den er 134 meter lang.

Se også
Liste over broer i Norge
Liste over broer i Norge etter lengde

Referanser

Kassebroer
Veibroer i Vestland
Rekåa kraftverk

Rekåa kraftverk er et vannkraftverk ved Heddal i Notodden kommune i Vestfold og Telemark fylke.

Det er et minikraftverk med en peltonturbin på 558 kW. Årsproduksjon er 1,5 GWh.

Rekå er en elv som renner ut i Heddøla, som er en del av Skiensvassdraget.

Offisiell åpning var 21. desember 2009. 
 
Rekåa Kraftverk AS eies med 51% av Tinfos AS.

Kilder
 
 NVE vannkraftdatabase
 Tinfos AS
 Telen.no

Minikraftverk i Vestfold og Telemark
Kraftverk i Notodden
Skiensvassdraget
Tinfos AS
Kraftverk etablert i 2009
Lee J. Cobb

Lee J. Cobb (født Leo Jacob 8. desember 1911 i New York City i New York, død 11. februar 1976 i Woodland Hills i Los Angeles i California) var en amerikansk skuespiller. Han er best kjent for sine rolle i 12 edsvorne menn (1957), hans Oscar-nominasjon for sin fremførelse av rollen i Storbyhavnen (1954), samt for en av hans siste filmer, Exorcisten (1973). Han spulte også rollen som Willy Loman i den opprinnelige Broadway-produksjonen av Arthur Millers 1949 oppsetning av Death of a Salesman under regi av Elia Kazan. På fjernsyn var Cobb medvirkende i de først fire sesongene av den populære western-serien The Virginian.

Broadwayoppsetninger (utvalg) 
 Crime and Punishment (1935)
 Waiting for Lefty (1935)
 Johnny Johnson (1936)
 Golden Boy (1937)
 Death of a Salesman (1949)
 King Lear (1968)

 Filmografi 

 The Vanishing Shadow (1934)
 North of the Rio Grande (1937)
 Rustlers' Valley (1937)
 Ali Baba Goes to Town (1937)
 Danger on the Air (1938)
 The Phantom Creeps (1939)
 Golden Boy (1939)
 This Thing Called Love (1940)
 Men of Boys Town (1941)
 Paris Calling (1941)
 Down Rio Grande Way (1942)
 The Moon Is Down (1943)
 Tonight We Raid Calais (1943)
 Buckskin Frontier (1943)
 The Song of Bernadette (1943)
 Winged Victory (1944)
 Anna and the King of Siam (1946)
 Johnny O'Clock (1947)
 Boomerang! (1947)
 Captain from Castile (1947)
 Call Northside 777 (1948)
 The Miracle of the Bells (1948)
 The Luck of the Irish (1948)
 The Dark Past (1948)
 Thieves' Highway (1949)
 The Man Who Cheated Himself (1950)
 Sirocco (1951)
 The Family Secret (1951)
 The Fighter (1952)
 The Tall Texan (1953)
 Yankee Pasha (1954)
 Gorilla at Large (1954)
 On the Waterfront (1954)
 Day of Triumph (1954)
 The Racers (1955)
 The Road to Denver (1955)
 The Left Hand of God (1955)
 The Man in the Gray Flannel Suit (1956)
 Miami Expose (1956)
 12 Angry Men (1957)
 The Garment Jungle (1957)
 The Three Faces of Eve (1957)
 The Brothers Karamazov (1958)
 Man of the West (1958)
 Party Girl (1958)
 The Trap (1959)
 Veien til Rio Lama (1959)
 But Not for Me (1959)
 Exodus (1960)
 The DuPont Show with June Allyson as Captain Maximilian Gault in "School of the Soldier" (CBS, 1961)
 The Final Hour (1962)
 Four Horsemen of the Apocalypse (1962)
 The Brazen Bell (1962)
 How the West Was Won (1962)
 Come Blow Your Horn (1963)
 Our Man Flint (1966)
 In Like Flint (1967)
 The Day of the Owl (1968)
 Coogan's Bluff (1968)
 They Came to Rob Las Vegas (1968)
 Mackenna's Gold (1969)
 The Liberation of L.B. Jones (1970)
 Macho Callahan (1970)
 Lawman (1971)
 The Man Who Loved Cat Dancing (1973)
 Ultimatum (1973)
 Ransom! Police Is Watching (1973)
 Exorcisten (1973)
 The Balloon Vendor (1974)
 Gunsmoke (1974) "The Colonel"
 Mark of the Cop (1975)
 That Lucky Touch (1975)
 Cross Shot (1976)
 Nick the Sting'' (1976)

Referanser

Eksterne lenker 
 
 
 

Skuespillere fra USA
Personer fra New York City
Jean-François Thomas de Thomon

Jean-François Thomas de Thomon (født Jean-François Thomas; 12. april 1760 i Nancy, død 4. september 1813 i St. Petersburg) var en franskfødt arkitekt innen neoklassisismen. Han laget også tegninger som i dag regnes som mesterverker.

Han var utdannet som arkitekt ved det franske akademiet i Roma, og tok med seg de neoklassiske idealene til Russland, hvor han endte opp som hoffarkitekt hos tsar Alexander I. 

Av gjenstående bygninger, er børsbygningen i St. Petersburg den mest synlige i vår tid. Han tegnet også det første Odessa-teateret, som ble ødelagt av brann i 1873.

Franske arkitekter
Franske tegnere
Personer fra Nancy
Den Norske Papirfiltfabrik

A/S Den Norske Papirfiltfabrik er en tidligere treforedlingsbedrift på Bragernes i Drammen, som eksisterte fra 1916 til 1979. Fabrikkanlegget lå i Drammen, men hovedkontoret lå i Oslo. Hovedproduktet var filt til bruk i papirmaskiner.

Firmaet ble grunnlagt 9. mars 1916 med en aksjekapital på 500 000. Filter er nødvendig i papirindustrien, men ble tidligere importert fra utlandet. Ingeniør Jens Gran tok derfor initiativet til å starte et norsk selskap for filtproduksjon. I det første styret satt ingeniør Jens Gran, N.O. Young Fearnley, overrettssakfører C.O. Lund, skipsreder E. Bruusgaard og fabrikkeier J.A. Larsson. I 1920 ble nesten alle aksjene overtatt av brødrene Alf og Nicolay Nissen Paus, og sistnevnte var administrerende direktør i perioden 1917–1929.

Under krigen var selskapet beslaglagt av okkupasjonsmakten fra 1941 og underlagt rikskommissariatets forvaltning. Det ble oppnevnt en tysk forvalter, men denne bodde i Tyskland og blandet seg lite i driften av selskapet.

Referanser

Litteratur
K. Kristoffersen, 50 år i treforedlingens tjeneste. A/S Den norske Papirfiltfabrik 1916–1966, Drammen, 1966

Eksterne lenker
 Bilde av fabrikkanlegget i 1955

Tidligere norske industriselskaper
Selskaper etablert i 1916
Selskaper opphørt i 1979
Thomas Girtin

Thomas Girtin (født 18. februar 1775, død 9. november 1802) var en engelsk maler og grafiker. Sammen med vennen og rivalen J.M.W. Turner, spilte Girtin en sentral rolle for å etablere akvarellen som anerkjent kunstart.

Biografi 
Thomas Girtin ble født i Southwark, London, som sønn av en velstående børstemaker. Faren døde mens Thomas var liten, og moren giftet seg med en mønstertegner ved navn Vaughan. Han lærte tegning i skole hos Thomas Malton. Han kom så i lære hos Edward Dayes (1763–1804), en topografisk akvarellmaler. Syv års læretid var lenge, og visstnok preget av konflikter med mesteren, som ikke unnså seg for å gi Girtin nedsettende omtale etter hans tidlige død.

Som ungdom ble Girtin venn med Turner. Begge ble hyret tilå fargelegge gamle stikk med vannfarge. Han stilte jevnlig ut i Royal Academy fra 1794. Hans arkitektur- og landskapsskisser og akvareller vant anerkjennelse, og han ble støttet av Lady Sutherland, og samleren og mesenen Sir George Beaumont. Han gjorde flere reiser i England for å oppsøke landskaper han laget til bilder.

Han giftet seg med den 18-årige datteren til en gullsmed,  Mary Ann Borrett i 1800. Paret slo seg ned i Hyde Parkområdet, med en malekollega som nærmeste nabo. Han var forøvrig ofte gjest hos de velstilte på deres sommerresidenser. Vinteren 1801–1802 var han i Paris, og kom hjem med akvareller og  blyantskisser som ble til en serie stikk kalt: «Tyve utsikter over Paris og omgivelsene». Disse ble først utgitt etter hans død.

Våren og sommeren 1802 laget han et panoramabilde over London som var 18 fot høyt, og 108 fot i omkrets, Han døde i november samme år i sitt atelier. Dødsårsaken blir dels oppgitt som Astma, og dels «forbeininger av hjertet» .   

Hans tidlige bilder er preget av tidens tradisjonelle landskapsprospekter, men han frigjorde seg raskt fra dette, og anla en mer personlig stil. Denne ble så høyt verdsatt, at Turner senere sies å ha bemerket at «hvis Tom Girtin fortsatt hadde levd, ville jeg sultet».

Utstillinger 
The British Museum og Victoria and Albert Museum har samlinger av hans verker.

I 2002 arrangerte Tate Britain utstillingen «Thomas Girtin: The Art of Watercolour», som tok sikte på å «reveal his technical genius».

Galleri 
Kronologisk:

Referanser

Eksterne lenker 
 

 
 Prints & People: A Social History of Printed Pictures, an exhibition catalog from The Metropolitan Museum of Art (fully available online as PDF), which contains material on Thomas Girtin (see index)
 The 261 works of Girtin (or Girtin/Turner) at Tate Britain
 25 paintings at Museum Syndicate

Grafikere
Engelske malere
Landskapsmalere
Personer fra London
Kirsten Flagstads pris

Kirsten Flagstads pris deles ut til fremragende norske sangere av Flagstadselskapet. Flagstadselskapet ble stiftet av Torstein Gunnarson og Øystein Gaukstad i forbindelse med Kirsten Flagstads 80-årsdag i 1975, for å spre kunnskap om Kirsten Flagstads kunst og holde hennes navn levende.

Mottakere 
1991 Bodil Arnesen, sopran
1992 Njål Sparbo, bassbaryton
1993 Ragnhild Heiland Sørensen, sopran
1995 Linda Øvrebø, sopran
1997 Arild Helleland, tenor
1997 Ingjerd Oda Mantor, sopran
2002 Toril Carlsen, sopran
2004 Turid Karlsen, sopran
2006 Itziar Martinez Galdos, sopran
2007 Ingebjørg Kosmo, mezzosopran
2009 Ingunn Kilen, mezzosopran
2011 Yngve Søberg, bassbaryton
2013 Rachel Willis-Sørensen, sopran
2015 Lise Davidsen, sopran
2020 Elisabeth Teige, sopran

Referanser

Eksterne lenker
 Flagstadselskapets hjemmeside

Norske musikkpriser
Klassisk musikk
Utmerkelser etablert i 1991
Georg Kolbe-museet

Georg Kolbe-museet er et museum i Westend i Berlin. Museet holder til i det tidligere bolig- og atelierhuset til den tyske billedhuggeren Georg Kolbe (1877–1947).

I museet finnes verker av Georg Kolbe og dessuten en samling av skulpturer overveiende fra den første halvdel av 1900-tallet, med verker av blant andre Richard Scheibe, Rudolf Belling, Hermann Blumenthal, August Gaul og Gerhard Marcks. 

Museet eies av Georg Kolbe-stiftelsen som ble grunnlagt i 1949 for å bevare arven etter Kolbe og gjøre den tilgjengelig for et offentlig publikum.

Bygningen ble oppført i perioden 1928 til 1929 av Ernst Rentsch og Paul Linder.

Bildegalleri

Georg-Kolbe-Hain 
Langs Heerstrasse, ikke langt fra museet finnes Georg-Kolbe-Hain (Georg Kolbe-lunden) som er et offentlig grøntområde med flere av Kolbes skulpturer utplassert.

Eksterne lenker 

 Museets internettside
 Opplysninger om museet på Berlins liste over kulturminner 

Museer i Berlin
Charlottenburg-Wilmersdorf
Byggverk fullført i 1929
1929 i Tyskland
Paul Sandby

Paul Sandby (født 1725 i Nottingham, død 9. november 1809) var en engelsk kartograf som ble landskapstegner og maler i akvarell. Sammen med broren Thomas Sandby var han en av medstifterne til the Royal Academy i 1768.

Liv og virke 
Han ble født i Nottingham, og kom til tegnerommene til Board of Ordnance i Tower of London tidlig på 1740-tallet, og ble utsendt til de skotske høylandene som sjefstegner. Oppdraget var å kartbelegge høylandene best mulig. Under utføring av oppdraget, som også omfattet tegning av nye broer og forsvarsverker, begynte han å lage akvareller som blant annet dokumenterte endringene etter 1745-opprøret. Han laget også skisser av folkeliv, som hengningen av falskneren John Young i 1751,. Ryktet om evnene hans spredde seg raskt.

Deretter slo han seg sammen med broren for å lage landskapsprospekter av kongelige eiendommer som Windsor (Der er over 500 bilder i den kongelige samlingen.). Han ble også anerkjent av sine samtidige kunstnere. Thomas Gainsborough hevdet at dersom en ønsket «virkelige oversikter over naturen i dette landet, var det ingen som gjorde det bedre enn Sandby som ofte brukte sin blyant til slikt» Han tegnet også noen karikaturer for å drive ap med William Hogarth.

I 1768 ble han utnevnt til sjefstegner på det kongelige militærakademiet i Woolwich, en stilling han beholdt til 1799.

Han bereiste Wales i 1770, og senere i (1773) med Sir Joseph Banks, noe som etterhvert resulterte i en serie på 48 aquatinter, av walisiske landskaper etter bestilling av Banks.

Han døde i London i 1809 og fikk til minneord at han var «the father of modern landscape painting in watercolors».

Galleri

Referanser

Litteratur 
 
 Julian Faigan, Paul Sandby RA. The Collection in the City of Hamilton Art Gallery (University of Melbourne MA Thesis, 1984).
 L. Herrmann. Paul and Thomas Sandby (Batsford, 1986).
 Andrew Wilton & Anne Lyles. The Great Age of British Watercolours (1750–1880) (Prestel, 1993). ISBN 3-7913-1254-5
 Anne Lyles & Robin Hamlyn. British watercolours from the Oppé Collection (Tate Gallery Publishing, 1997). ISBN 1-85437-240-8
 Michael Charlesworth, Landscape and Vision (Ashgate, 2008), kapittel 1. ISBN 9780754656647
 Michael Charlesworth, Thomas Sandby climbs the Hoober Stand, «Art History», 19 årgang, nr.2, (1996)

 Eksterne lenker 
 

 
 Paul Sandby online (artcyclopedia.com).
 Picturing Britain: Paul Sandby (1731-1809) (Daily Telegraph - 27. juli 2009).
 Paul Sandby, Unlikely Founder of Dazzling School of European Art, Souren Melikian, New York Times, 16. april 2010
  A detailed Paul Sandby biography Edited by Charles Holme. Text by Alexander J Finberg & E A Taylor. The Development of British Landscape Painting in Water-colours''.
 Connected Histories: British History Sources, 1500-1900 Denne nettjenesten drives av JISC og gir forskere en søkemulighet i historiske kilder på nett. Lenken gir tilgang til primærkilder som omtaler Paul Sandby.

Engelske malere
Landskapsmalere
Personer fra Nottingham
Fødsler i 1725
Dødsfall i 1809
Lars Emil Haugen

Lars Emil Haugen (født 13. juli 1992) er en norsk skytter fra Meråker.

Han er den første og eneste vernepliktige som har vunnet militært NM i skyting. Dette skjedde under Landsskytterstevnet på Oppdal i 2013. Han representerte da HMKG, der han var inne til førstegangstjeneste i musikktroppen. Han skyter til daglig for Stordalen skytterlag i Meråker.

Haugen var medlem av Meråker kommunestyre for Senterpartiet fra 2011 til 2019. 

Haugen spiller også i et band som kaller seg Ska-Frika, der spiller han barytonsaksofon.

Referanser 

Norske skyttere
Norgesmestere
Lokalpolitikere i Meråker
Sp-politikere i Nord-Trøndelag
Personer fra Meråker kommune
Hammerfestingen

Hammerfestingen, er ei norsk lokalavis. Den er ei ukeavis som kommer ut i Hammerfest. visen ble startet av Caroline Greiner Haukeland, Synnøve Aukan og Eybjørn Paulsen i 2011, og Caroline Greiner Haukeland var redaktør ved oppstart. Første utgave utkom i desember 2011. 

I 2012 hadde Hammerfestingen et opplag på  ifølge medienorge. 

I 2022 ble Amedia største eier i avisen.

Opplag
 2012: 1 132 
 2013: 1 194 
 2014: 1 330
 2015: 1 209
 2016: 1 245
 2017: 1 259

Referanser

Eksterne lenker
 Avisas nettsted

Aviser i Troms og Finnmark
Kultur i Hammerfest
Aviser etablert i 2011
Cox (andre betydninger)

Cox er etternavn for flere personer, stort sett av britisk opprinnelse:

David Cox den eldre (1783–1859) engelsk tegner og landskapsmaler.
 David Cox den yngre, sønnen tok etter sin far, men ble ikke så kjent.

Etternavn
Finn Arheim

Finn Arheim (født 14. mai 1916 i Røra i Nord-Trøndelag, død 4. desember 1944) var en norsk motstandsmann.  
Arheim gikk på Hamar katedralskole. Han kjempet for Norge i krigen 1940 og gikk senere inn i Milorg. Han bodde på Frydenhaug gård utenfor Drammen.

4. desember 1944 ble han arrestert av Gestapo som en del av operasjon Blumenpflücken og skutt i et skogholt i nærheten av nåværende Fosseveien i Drammen. Finn Arheim etterlot seg kone og to barn

Referanser 

 

Norske motstandsfolk drept under andre verdenskrig
Fødsler i 1916
Dødsfall i 1944
Automoliini

Automoliini er en gruppe av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore, avlange, mørkt brunlige skarabider. Kroppen er matt og fint hårete.

Levevis 
Larvene lever i jorda, der de eter røtter.

Utbredelse 
Denne gruppen lever i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Automoliini Britton, 1978
 Slekten Aplopsis Blanchard, 1850 - 20 arter 
 Slekten Automolius Britton, 1978 - 30 arter
 Slekten Brittonius Özdikmen & Demir, 2008 (= Bryantella Britton, 1978, ikke Chickering, 1946) - én art
 Slekten Maechidius MacLeay, 1819 - 105 arter - ofte plassert i en gruppe for seg, Maechidiini
 Slekten Phyllochlaenia Blanchard, 1846 - 2 arter

Kilder 
 Oversikt over gruppen

Eksterne lenker 
 
 Bildegalleri over australske arter
 The Tasmanian Forest Insect Collection - Automolius depressus 
 Insects of Tasmania - Phyllochlaenia villosa 

Oldenborrer
Biller formelt beskrevet i 1978
Rasmus A. Sivertsen

Rasmus Andre Sivertsen (født 26. september 1972 i Inderøy) er en norsk filmregissør og animatør. Han er utdannet ved animasjonslinjen ved Høgskolen i Volda og har regissert seks spillefilmer, alle animasjonsfilmer. 

Han debuterte med Kurt blir grusom i 2008. Han har vunnet Amandaprisen i kategorien «Beste barnefilm» for Pelle politibil på sporet i 2013 og Solan og Ludvig – Jul i Flåklypa i 2014.

Filmografi

Eksterne lenker 
 
 Rasmus A. Sivertsen hos NFI.no

Norske filmregissører
Norske animatører
Personer fra Inderøy kommune
Fødsler i 1972
Marius Holm

Marius Holm (født 8. august 1975) er en norsk landbrukskandidat og organisasjonsleder.

Han er daglig leder i miljøstiftelsen ZERO. Holm har vært leder av ZERO siden høsten 2012. Han er beskrevet som en «viktig aktør i miljøkampen» av leder i Bellona Frederic Hauge. I forbindelse med ansettelsen som ny leder i ZERO omtalte ZEROs styreleder, Erik Espeset, Holm som «den innen miljøbevegelsen som er mest skolert når det gjelder klimapolitikk og teknologiske klimaløsninger.»

Holm er utdannet cand.agric. med en master of science i økonomi og ressursforvaltning fra Universitetet for miljø- og biovitenskap.

I 2021 ble han ansatt som konserndirektør for kommunikasjon og samfunnskontakt i Vy.

Referanser 

Norske miljøvernere
Personer tilknyttet Vy